ສຫລ ເປັນຫ່ວງ ພວກສະໜັບສະໜຸນ ທ່ານ Erdogan ປະທະກັບ ພວກປະທ້ວງ 
​ເຈົ້າໜ້າທີ່ສະຫະລັດ ບາງ​ທ່ານ ​ກ່າວວ່າ ການ​ກະທຳ​ຂອງ​ພວກ​ເຂົາ​ເຈົ້າ ຢູ່​ນອກ​ບ້ານ​ພັກ​ ຂອງ​ເອກ​ອັກຄະ​ລັດຖະ​ທູດເທີ​ກີ ແມ່ນ​ລະ​ເມີດ ​ກົດໝາຍຄຸ້ມ​ຄອງ​ສິດ​ເສ​ລິ​ພາບ ​ໃນ​ການ​ປາກ​ເວົ້າ ຂອງ​ອາ​ເມຣິກັນ.
ກະຊວງການຕ່າງປະເທດສະຫະລັດ ໄດ້ກ່າວໃນວັນພະຫັດມື້ນີ້ວ່າ ຕົນຈະສະແດງ ຄວາມເປັນຫວ່ງ  ຕໍ່ການປະທະກັນຢ່າງ ຮຸນແຮງໃນວັນອັງຄານຜ່ານມາ ຢູ່ວໍຊີງຕັນ ທີ່ພົວພັນກັບພວກທີ່ສະໜັບສະໜຸນ ປະທານາທິບໍດີເທີກີ ທ່ານ Recep Tayyip Erdogan ເຈົ້າໜ້າທີ່ສະຫະລັດ ບາງທ່ານ ໄດ້ຕຳນິຕິຕຽນພວກເຂົາເຈົ້າວ່າ ເປັນພວກບຸກລຸກຕໍ່ ຕ້ານພວກປະທ້ວງຢ່າງສັນຕິ ໂດຍກ່າວວ່າ ການກະທຳ ຂອງພວກເຂົາເຈົ້າ ຢູ່ນອກ ບ້ານພັກຂອງເອກອັກຄະລັດຖະທູດເທີກີແມ່ນລະເມີດກົດໝາຍຄຸ້ມຄອງສິດເສລີພາບ ໃນການປາກເວົ້າຂອງອາເມຣິກັນ ນັ້ນຄືຄຳເວົ້າຂອງທ່ານນາງ Heather Nauert ໂຄສົກຂອງະຊວງການຕ່າງປະເທດສະຫະລັດ ໄດ້ກ່າວຢູ່ໃນຖະແຫຼງການສະບັບນຶ່ງ ທ່ານນາງ Nauert ຍັງໄດ້ກ່າວເພີ່ມຕື່ມວ່າ ຕຳຫຼວດໃນນະຄອນວໍຊີງຕັນ ກ່າວວ່າ ພວກເຂົາເຈົ້າໄດ້ກວດເບິ່ງລາຍງານທີ່ວ່າ ຊາຍ ສອງຄົນ ທີ່ໄດ້ຖືກຈັບກຸມນັ້ນ ແມ່ນສ່ວນນຶ່ງຂອງພວກຜູ້ນຳຄົນຍາມເທີກີ ແລະກ່າວຕື່ມວ່າ ຜູ້ຕ້ອງສົງໄສອື່ນໆກຳລັງມີການຊອກຫາຕົວ ສະຖານທູດເທີກີ ປະຈຳນະຄອນຫຼວງວໍຊີງຕັນ ໄດ້ຖິ້ມໂທດການກໍ່ຄວາມຮຸນແຮງນີ້ໃສ່ ກຸ່ມທີ່ພົວພັນກັບພັກກຳມະກອນຊາວເຄີດ ຫຼື PKK ໂດຍກ່າວວ່າ ທີ່ໄປໂຮມຊຸມນຸມຕ້ອນ ຮັບທ່ານ Erdogan ນັ້ນ ຖະແຫຼງການຂອງທາງສະຖານທູດເທີກີ ກ່າວວ່າ